CELEX: 52015PC0001
Language: hu
Date: 2015-01-12
Title: Javaslat A TANÁCS HATÁROZATA a Venezuelai Bolivári Köztársaság lobogója alatt közlekedő hajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről szóló nyilatkozatnak az Európai Unió nevében történő jóváhagyásáról

|
			
		
		
		52015PC0001
		
			Javaslat A TANÁCS HATÁROZATA a Venezuelai Bolivári Köztársaság lobogója alatt közlekedő hajók részére a Francia Guyana partjainál húzódó kizárólagos gazdasági övezet uniós vizein halászati lehetőségek engedélyezéséről szóló nyilatkozatnak az Európai Unió nevében történő jóváhagyásáról /* COM/2015/01 final - 2015/0001 (NLE) */
			
				
		
		
			
			   	INDOKOLÁS
A Venezuela lobogója alatt közlekedő
halászhajók számára több évtizede engedélyezik, hogy tevékenységet folytassanak
Francia Guyana kizárólagos gazdasági övezetében. A 2008. szeptember 29-i
1006/2008/EK tanácsi rendelet[1]
(a halászati engedélyekre vonatkozó rendelet) és különösen annak 21. cikke úgy
rendelkezik, hogy harmadik országbeli hajók részére csak nemzetközi halászati
megállapodás alapján adhatók ki uniós vizekre vonatkozó halászati engedélyek.
Az EU nem kötött ilyen nemzetközi halászati megállapodást Venezuelával. 
Azonban tekintettel a szóban forgó halászati
tevékenységek gazdasági és társadalmi súlyára, továbbá mivel a Tanács és a
Bizottság helytelennek tartotta e tevékenységek megszakítását, egy másik
gyakorlat valósult meg: a Francia Guyana partjainál lévő uniós vizeken
tevékenységet folytató venezuelai halászhajók egy tanácsi nyilatkozat révén
kaptak hozzáférést a halászati erőforrásokhoz; az említett tanácsi
nyilatkozat a Nemzetközi Bíróság ítélkezési gyakorlatának megfelelően joghatással
bír a nemzetközi jogban. 
Ez a nemzetközi jogi eszköz nem korlátozódik
csupán a halászati lehetőségek külföldi hajóknak történő
odaítélésére, a célja inkább az, hogy valamilyen ellentételezés fejében (ilyen
pl. az a követelmény, hogy a fogások egy részét Francia Guyanában kell
kirakodni) nemzetközi alapon hozzáférést biztosítson a halászati
erőforrásokhoz, valamint hogy az érintett hajókat kötelezze számos
állományvédelmi és ellenőrzési intézkedés (pl. meghatározott
halászeszközökre, a hajónaplóra és a megfigyelői program lefedettségére
vonatkozó követelmények) betartására. E rendszer keretében a teljes kifogható
mennyiségek és kvóták megállapításáról szóló rendelet mellékletében rendelkezik
arról, hogy a Francia Guyana vizeiben tevékenységet folytató venezuelai
hajóknak bizonyos számú halászati engedélyt kell odaítélni.
A Bíróság a C-103/12. sz. és a C-165/12. sz.
(Európai Parlament és Bizottság kontra Tanács) egyesített ügyekben hozott 2014.
november 26-i ítéletével megsemmisítette a Venezuelai Bolivári Köztársaság
lobogója alatt közlekedő hajók részére a Francia Guyana partjainál húzódó
kizárólagos gazdasági övezet uniós vizein halászati lehetőségek
engedélyezéséről szóló nyilatkozatnak az Európai Unió nevében történő
jóváhagyásáról szóló, 2011. december 16-i 2012/19/EU tanácsi határozatot: a
Bíróság egyértelműen megerősítette, hogy a külső halászati
megállapodások megkötésére vonatkozó határozatok teljes mértékben az EUMSZ 43.
cikke (2) bekezdésének hatálya alá tartoznak (összefüggésben az EUMSZ 218.
cikkében meghatározott alkalmazandó eljárással, vagyis a megkötésről szóló
határozatok tekintetében a 218. cikk (6) bekezdése a) pontjának v.
alpontjával), és elutasította azt az álláspontot, miszerint az ilyen
határozatok az EUMSZ 43. cikke (3) bekezdésének hatálya alá tartozhatnak. 
A Bíróság az ítélet kihirdetését követő
ésszerű időn belül, megfelelő megfelelő jogalappal
elfogadandó új határozat hatálybalépéséig fenntartotta a tanácsi határozat
joghatásait. Így tehát megszületett ez a javaslat.
A javaslatnak nincs költségvetési vonzata.
2015/0001 (NLE)
Javaslat
A TANÁCS HATÁROZATA
a Venezuelai Bolivári Köztársaság lobogója
alatt közlekedő hajók részére a Francia Guyana partjainál húzódó
kizárólagos gazdasági övezet uniós vizein halászati lehetőségek
engedélyezéséről szóló nyilatkozatnak az Európai Unió nevében történő
jóváhagyásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke (2)
bekezdésére, összefüggésben 218. cikke (6) bekezdése a) pontjának v.
alpontjával,
tekintettel az Európai Bizottság javaslatára,
tekintettel az Európai Parlament
egyetértésére,
mivel:
(1)       A Venezuelai Bolivári Köztársaság (a továbbiakban: Venezuela)
lobogója alatt közlekedő halászhajók – a halászati erőforrások
védelmére és kezelésére vonatkozó, jogilag kötelező erejű uniós
aktusok tiszteletben tartásával – évtizedek óta tevékenységet folytatnak a
Francia Guyana partjainál húzódó kizárólagos gazdasági övezet uniós vizein.
(2)       Francia Guyana feldolgozóipara
nagymértékben e halászhajók kirakodásaira épül, ezért biztosítani kell e
műveletek folytonosságát.
(3)       A Tanács 2011. december 16-án
elfogadta a Venezuelai Bolivári Köztársaság lobogója alatt közlekedő hajók
részére a Francia Guyana partjainál húzódó kizárólagos gazdasági övezet uniós
vizein halászati lehetőségek engedélyezéséről szóló nyilatkozatnak az
Európai Unió nevében történő jóváhagyásáról szóló 2012/19/EU tanácsi
határozatot[2],
amelyet a Bíróság 2014. november 26-i ítéletével[3]
megsemmisített, annak joghatásait mindazonáltal a Bíróság ésszerű ideig
fenntartotta. Annak érdekében, hogy a hozzáférés folytonossága a Bíróság
ítéletét követően is biztosítható legyen, a Tanácsnak újra el kell
fogadnia a Venezuelának címzett nyilatkozatról szóló határozatot, amelyben
megerősíti, hogy kész halászati engedélyt kiadni a Venezuela lobogója
alatt közlekedő, korlátozott számú halászhajó számára, feltéve, hogy azok
betartják a vonatkozó, jogilag kötelező erejű uniós aktusokat;
továbbá, mivel a nyilatkozatról már kiküldésre került értesítés, nincs szükség
újabb értesítés küldésére,
ELFOGADTA EZT A HATÁROZATOT: 
1. cikk
Az Európai Unió által Venezuelai Bolivári
Köztársaságnak címzett, a Venezuelai Bolivári Köztársaság lobogója alatt
közlekedő halászhajók részére a Francia Guyana partjainál húzódó
kizárólagos gazdasági övezet uniós vizein halászati lehetőségek
engedélyezéséről szóló nyilatkozatot (a továbbiakban: nyilatkozat) az
Európai Unió nevében a Tanács jóváhagyja.
A nyilatkozat szövege e határozat mellékletében
szerepel.
2. cikk
Ez a határozat az Európai Unió Hivatalos
Lapjában való kihirdetését követő harmadik napon
lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 286., 2008.10.29., 33. o.
[2]               HL L 6., 2012.1.10., 8. o.
[3]               A C-103. és C-165/12. sz., Európai Parlament és
Bizottság kontra Tanács egyesített ügyek.
MELLÉKLET
A Venezuelai Bolivári Köztársaságnak címzett
nyilatkozat a Venezuelai Bolivári Köztársaság lobogója alatt közlekedő
hajók részére a Francia Guyana partjainál húzódó kizárólagos gazdasági övezet
uniós vizein halászati lehetőségek engedélyezéséről
a következőhöz:
Javaslat
a Tanács határozata
a Venezuelai Bolivári Köztársaság
lobogója alatt közlekedő hajók részére a Francia Guyana partjainál húzódó
kizárólagos gazdasági övezet uniós vizein halászati lehetőségek
engedélyezéséről szóló nyilatkozatnak az Európai Unió nevében történő
jóváhagyásáról
1.                      
Az Európai Unió a Venezuelai Bolivári Köztársaság
lobogója alatt közlekedő, korlátozott számú halászhajó számára arra
vonatkozó halászati engedélyt ad ki, hogy az e nyilatkozatban meghatározott
feltételek mellett halászatot folytassanak a Francia Guyana partjainál húzódó
kizárólagos gazdasági övezet azon részén, amely az alapvonalaktól számított 12
tengeri mérföld széles sávon túl húzódik.
2.                      
A közösségi halászhajók közösségi vizeken kívül
folytatott halászati tevékenységeinek engedélyezéséről és a harmadik
országok hajóinak közösségi vizekhez való hozzáféréséről szóló, 2008.
szeptember 29-i 1006/2008/EK tanácsi rendelet[1]
22. cikkével összhangban a Venezuelai Bolivári Köztársaság lobogója alatt
közlekedő, engedéllyel rendelkező halászhajóknak az 1. pontban
említett övezetben végzett halászat során meg kell felelniük az Európai Unió
közös halászati politikája rendelkezéseinek az állományvédelmi és
ellenőrzési intézkedések tekintetében, valamint az említett területen
végzett halászati tevékenységekre irányadó egyéb európai uniós
rendelkezéseknek. 
3.                      
Nevezetesen a Venezuelai Bolivári Köztársaság
lobogója alatt közlekedő, engedéllyel rendelkező halászhajók
kötelesek tiszteletben tartani egyebek mellett a halállományok halászhatóságát,
az engedéllyel rendelkező halászhajók maximális számát és a francia guyanai
kikötőkben kirakodott fogások arányát meghatározó, vonatkozó európai uniós
szabályokat és előírásokat.
4.                      
Azon jog sérelme nélkül, amely szerint
visszavonható a Venezuelai Bolivári Köztársaság lobogója alatt közlekedő
egyes halászhajók számára kiadott engedély, amennyiben azok nem tartják
tiszteletben a vonatkozó európai uniós szabályokat vagy előírásokat, az
Európai Unió egyoldalú nyilatkozat útján bármikor visszavonhatja a halászati
lehetőségek engedélyezésére vonatkozóan e nyilatkozatban kifejezett kötelezettségvállalását.
[1]               HL L 286., 2008.10.29., 33. o.